‫כל עשר שניות, ‬
‫בני אדם הורגים כ-24,000 חיות בשביל מזון.‬
‫זה מסתכם ב-75 מיליארד בכל שנה.‬
‫וזה נעשה במהירות וביעילות ‬ ‫שאי אפשר היה לדמיין בעבר.‬
‫בעוד שהאוכלוסייה הגלובלית הוכפלה ויותר‬ ‫ב-50 השנים האחרונות, ‬
‫כמות הבשר שאנחנו מייצרים הוכפלה‬ ‫ביותר מפי ארבע.‬
‫יש כיום כמיליארד חזירים, ‬
‫מיליארד כבשים, ‬
‫מיליארד וחצי פרות‬
‫ו-23 מיליארד תרנגולות על פני כדור הארץ.‬
‫גידול של כל כך הרבה חיות הוא פלא‬ ‫של הטכנולוגיה המודרנית, ‬
‫אבל הוא מגיע לנקודת שבירה.‬
‫הקרקע, המים ופליטות גז החממה‬ ‫שמעורבים בייצור בשר‬
‫הופכים במהירות לבלתי ניתנים לקיום.‬
‫הדרך שבה אנו אוכלים בשר תיזכר‬ ‫כסטייה היסטורית, ‬
‫כזו שהתחילה באמצע המאה ה-20‬
‫ולא יכולה להמשיך עוד הרבה במאה ה-21.‬
‫אבל הביקוש לבשר לא נעלם.‬
‫למעשה, הוא צפוי להגיע‬
‫ל-455 מיליון טון עד 2050.‬
‫אז...‬
‫איך דורות העתיד ישביעו ‬ ‫את ההשתוקקות שלהם לבשר?‬
‫מזון, ככל הנראה, ‬ ‫היה אחד השימושים הראשונים בחיות.‬
‫הוא נקי ממחלות ויכול להיאכל ‬ ‫ללא פחד מזיהום.‬
‫מפילים את העורות לתוך מכונת הבשר‬‫.‬
‫הצריכה המוגזמת של בשר‬
‫היא מה שהופך את כדור הארץ ‬ ‫לחסר יכולת להתקיים.‬
‫מה עוד הם רוצים לעשות? להחרים בקר?‬
‫אנחנו בנויים לאכילת צמחים.‬ ‫בעלי החיים הם רק המתווכים.‬
‫נקי, בטוח, בריא. ובעל תווית ברורה.‬
‫זה צלי נהדר.‬
‫- עתיד הבשר -‬
‫יכול להיות קשה לאוכלי בשר לתאר‬ ‫מה גורם לבשר להיות טעים כל כך.‬
‫יש לזה טעם... מספק.‬
‫זה גורם לי להרגיש מלא.‬
‫זה ממש עסיסי.‬
‫וזה טעים כי...‬
‫זה פשוט ממש עסיסי.‬
‫אי אפשר להשוות את זה לשום דבר, ‬ ‫כי זה לא דומה לשום דבר.‬
‫התחושה הבלתי ניתנת לתיאור‬ ‫שאנחנו מקבלים מאכילת בשר‬
‫קיימת זמן רב.‬
‫זו עצם של חיה בת 3.4 מיליון שנים‬ ‫שנמצאה באתיופיה.‬
‫באותה תקופה, ‬
‫אוסטרלופיתקוס אפרנסיס‬
‫נדדו בערבות מזרח אפריקה.‬
‫לבני האדם הקדומים האלה היו ‬ ‫שיניים שטוחות גדולות‬
‫שהותאמו לתזונה של פירות, גרעינים ועלים.‬
‫אבל סימני החיתוך האלה ‬ ‫הם ההוכחה הקדומה ביותר להתנהגות חדשה:‬
‫שחיטה.‬
‫בני אדם החלו לאכול בשר.‬
‫שלושה מאוכלי-הכול הגדולים בעולם‬ ‫הם בני אדם, עכברושים ומקקים‬
‫כי אנחנו נמצאים בכל מקום.‬ ‫אנחנו תמיד יכולים למצוא משהו לאכול.‬
‫בשר עמוס בקלוריות, חלבונים, שומנים, ‬ ‫מינרלים וויטמינים‬
‫כולל ויטמין B12,‬
‫שקשה למצוא בטבע במוצרים שלא מן החי.‬
‫הוא כולל גם הרבה ברזל, ‬
‫החיוני לבריאות תאי הדם האדומים שלנו.‬
‫ולמרות שבצמחים יש ברזל, ‬
‫רובו הוא מסוג שונה‬
‫שלא נספג בגוף כראוי.‬
‫הברזל בבשר הוא מיוחד‬
‫כי הוא קשור לתרכובת שנקראת "הם"‬
‫והמקור העיקרי היחיד של ברזל "הם" ‬ ‫הוא דם ושריר של בעל חיים.‬
‫הזרם הזה של החלבון והחומרים המזינים‬
‫עשוי להיות הסיבה לכך שהגוף שלנו השתנה.‬
‫בטן קטנה יותר, מעיים קצרים יותר‬ ‫ומוחות גדולים יותר.‬
‫יש המאמינים שציד בשר הוא‬ ‫מה שהוביל את אבותינו‬
‫כדי לפתח לראשונה כלים, ‬
‫שפה מורכבת ומבנים חברתיים.‬
‫ניתן לטעון שאכילת בשר‬ ‫היא מה שהפכה אותנו לאנושיים.‬
‫הייתי אומר שזה טבעי עבור בני אדם‬ ‫לאהוב בשר.‬
‫זה חלק מהביולוגיה שלנו.‬
‫אני חושב שבני אדם תמיד רצו יותר בשר‬ ‫ממה שיכלו להשיג.‬
‫אבל לפני 10,000 שנה, משהו משמעותי קרה.‬
‫למדנו איך לביית חיות לצורכי אוכל.‬
‫הפכנו שוורי בר לפרות, ‬
‫חזירי בר לחזירים‬
‫פסיונים לתרנגולות.‬
‫זה אחד הדברים החשובים ביותר‬ ‫בהיסטוריה האנושית: הביות של צמחים וחיות.‬
‫זה שינה את העולם.‬
‫חקלאות הובילה להתיישבות אנושית.‬
‫האוכלוסייה שלנו החלה לגדול‬
‫ובאמצעות הכלאה סלקטיבית, ‬
‫המשכנו לשנות את צורתן של חיות ‬ ‫כדי שיתאימו לתשוקה שלנו ליותר בשר.‬
‫ואז, החל מהמאה שעברה, ‬
‫המדע המודרני אפשר לנו לראשונה ‬ ‫לשנות את צורתן של החיות האלה.‬
‫מחקר חקלאי הוביל לשליטה במחלות, ‬
‫שיפור הגזעים, התקדמות בייצור.‬
‫וכמו בעסקים גדולים, ‬
‫יש מאמץ רציני לשפר את המוצר.‬
‫כדי להבין איך זה נראה, תסתכלו על התרנגולת.‬
‫שני אלה באותו גיל, ‬
‫וזה מתקיים על תזונה שכוללת אנטיביוטיקה.‬
‫אפשר להבחין בהבדל בגודל, ‬ ‫הוא גדול בהרבה.‬
‫בעוד שזה שהוא יותר קטן‬
‫התקיים על תזונה רגילה.‬
‫ניתן לראות תרנגולת מ-1957‬
‫בהשוואה לתרנגולת מ-2005.‬
‫היא פשוט מפלצתית‬
‫והיא באותו גיל כמו התרנגולת הזאת מ-1957,‬
‫שנראית כמו יונה.‬
‫תרנגולות היום גדלות לגודל ‬ ‫של פי ארבע או חמש‬
‫תודות לאנטיביוטיקה מעודדת צמיחה, ‬
‫ויטמינים והכלאה סלקטיבית.‬
‫כשמסתכלים על התרנגולת הזו, ‬
‫ניתן להבין שהיא חייבת להישחט‬ ‫בגיל חמישה שבועות‬
‫כי הרגליים לא יכולות יותר להחזיק‬ ‫את משקל הגוף.‬
‫הגענו למגבלות ביולוגיות עם מה שניתן לעשות‬ ‫עם בעלי חיים שלמים.‬
‫אנחנו גם מגיעים לגבול של מספר חיות החווה‬ ‫שכדור הארץ יכול להכיל.‬
‫אם כל העולם היה אוכל כמות כזו של בשר‬ ‫כמו המדינות המובילות באכילת בשר, ‬
‫היה צורך להשתמש בכל מטר מרובע של אדמה ‬ ‫הראויה למחייה על מנת להזין אנשים.‬
‫ועדיין לא היה מספיק מקום.‬
‫ואנחנו כבר עורמים את כל החיות האלה יחד‬ ‫בצורה צפופה ככל האפשר.‬
‫על פי תורת תעשיית העופות, ‬
‫כל זה תודות לאישה הזאת:‬
‫ססיל סטיל.‬
‫ב-1923,‬
‫היא ביצעה הזמנה של 50 אפרוחים.‬
‫אבל בגלל אפס מקרי מיותר על טופס ההזמנה, ‬
‫בסופו של דבר היא קיבלה 500.‬
‫סטיל החליטה לשמור אותם.‬
‫אז היא הכניסה אותם לצריפים‬ ‫וניסתה לגדל את כולם ביחד.‬
‫באותה תקופה, ‬ ‫אנשים לא באמת אכלו עופות.‬
‫הם רק השתמשו בהם לביצים.‬
‫אבל בגלל כלכלת היתרון לגודל, ‬
‫סטיל הצליחה למכור את התרנגולות שלה‬ ‫יותר בזול.‬
‫בשנה שלאחר מכן, ‬ ‫היא התרחבה מ-1,000 ל-10,000.‬
‫רוצים משהו מיוחד לארוחת יום ראשון?‬
‫עוף, שנבדק ודורג, ‬
‫חסכוני כעת בכל יום.‬
‫כן, בדור אחד, ‬
‫אנשים במדינה הזאת הכפילו‬ ‫את צריכת העופות שלהם.‬
‫חקלאות תעשייתית נסקה, ‬
‫וכך גם התיאבון שלנו לעוף‬
‫וכל סוג אחר של בשר.‬
‫והמצאנו דרכים חדשות לאכול אותו.‬
‫שנות ה-30 הביאו לנו את הלוף, ‬ ‫בשר בפחית שימורים.‬
‫בשנות ה-40, ההמבורגרים, ‬ ‫שהיו עשויים משאריות מהמשחטה, נחלו הצלחה.‬
‫ובשנות ה-80 נראתה עלייה בנגיסי עוף.‬
‫אכילת חיות לא כללה יותר‬ ‫שום דבר שנראה כמו חיה.‬
‫עסקי החקלאות של בעלי החיים מקלים עלינו‬ ‫להרחיק את עצמנו מהמציאות‬
‫של מה אנחנו אוכלים כשאנחנו אוכלים חיות.‬
‫הרבה אנשים מרגישים לא בנוח לאכול בשר‬
‫שדומה בפועל לחיה שהייתה פעם.‬
‫כיום, רוב חיות החווה גדלות ‬ ‫מחוץ לטווח הראייה‬
‫בחצרות האכלה מרוכזות כמו זו.‬
‫הסיבה היחידה שהחיות לא נהיות חולות ‬ ‫מהצפיפות היא שהן מקבלות אנטיביוטיקה.‬
‫אבל עשורים של דיווחי חדשות מראים‬ ‫שזה לא תמיד עבד.‬
‫מספר מוערך של שני מיליון אמריקנים‬ ‫נדבקים בסלמונלה מדי שנה.‬
‫זה עלול לקרות שוב.‬
‫עוד התפרצות של הרעלת מזון קטלנית‬ ‫מבשר מזוהם.‬
‫אי אפשר לקנות בשר נקי?‬
‫זאת המטרה, אבל אפשר לעשות את הבשר נקי‬ ‫רק במידה מסוימת.‬
‫הלכתי לקנות בשר ופחדתי לקנות אותו.‬
‫אפילו הרחתי את הבשר, ‬ ‫וחשבתי שהריח לא היה טוב.‬
‫ואנטיביוטיקה לא עובדת על וירוסים.‬
‫ולפעמים, ‬
‫הווירוסים האלה מגיעים מחיות משק במפעל‬ ‫לבני אדם, ‬
‫כמו מחלת הפרה המשוגעת, ‬
‫ושפעת החזירים, ‬
‫ושפעת העופות.‬
‫אני חושב שאנשים צריכים להתעורר לרעיון‬
‫שחיות גובות מחיר גדול מאוד‬ ‫מהחיים שלנו בסביבה.‬
‫עומדים להיות כאן ‬ ‫עשרה מיליון איש שיחיו במרחב‬
‫שידרוש מאיתנו לגדל יותר מזון‬ ‫ב-30 השנים הבאות‬
‫משגידלנו בכל היסטוריית האנושות.‬
‫בעוד שצריכת הבשר קבועה כיום‬ ‫בארצות האמידות ביותר, ‬
‫היא מתפוצצת במדינות של כלכלה מתפתחת.‬
‫מה שקורה הוא ש-20 אחוז מהעולם‬
‫שהם אוכלי בשר גדולים, ‬ ‫נהיים יותר ויותר מודאגים‬
‫לגבי השפעת אכילת הבשר שלהם.‬
‫ו-80 אחוז מהעולם, ‬
‫שמודאגים לגבי קבלת תזונה טובה מספקת, ‬
‫נמצאים בעלייה.‬
‫בעוד מדינות מתעשרות, ‬ ‫כאשר סין והודו הן הדוגמאות הברורות, ‬
‫מעמדות הביניים נוטים לאכול כמונו.‬
‫ארוחות עם בשר. הם רוצים הרבה חלבון.‬
‫אבל בשר הוא אחת הדרכים הפחות יעילות‬ ‫להזין אנשים.‬
‫כל 100 גרם של חלבון צמחי שניתן לפרה‬
‫בסופו של דבר הוא רק ארבעה גרם של חלבון‬ ‫בבקר שמתקבל.‬
‫בקלוריות, זה אפילו פחות.‬
‫אז יש לך חלקות אדמה ענקיות‬
‫במערב התיכון, בברזיל, בסין, ‬ ‫שמיועדות רק להאכלת חיות‬
‫ויהיה נחמד אם היו מייעדים אותן ‬ ‫כדי להאכיל אותנו.‬
‫הבעיה, כמובן, היא שאנחנו אוהבים בשר‬
‫ולצמחים אין טעם כמו של בשר.‬
‫אבל מה אם כן היה להם?‬
‫אוהבי בשר אוהבים בשר לא כי הוא מגיע ‬ ‫מפגר של חיה‬
‫אבל למרות העובדה שהוא מגיע מפגר של חיה.‬
‫זה בורגר אימפוסיבל.‬
‫וזה בורגר ביונד.‬
‫שתיהן קציצות על בסיס צמחי, ‬ ‫שמנסים להתחרות בבשר.‬
‫העיקרון מאוד פשוט.‬
‫צריך ליצור...‬
‫בשר שהוא טעים ללא פשרות, ‬
‫שמספק אותה כמות או יותר של חלבון וברזל‬ ‫וחומרים מזינים אחרים‬
‫שאנשים אוהבים שיש בבשר, ‬
‫קל להכנה במטבח, ‬
‫נגיש ובמחיר נוח.‬
‫ואם תעשה את כל זה, זה סוף המשחק.‬
‫מאז שנות ה-80,‬
‫רוב תחליפי הבשר הצמחיים היו עשויים בעיקר ‬ ‫מסויה וגלוטן חיטה כדי לדמות בשר.‬
‫ופרסומות, כמו זאת עבור קוורן, ‬
‫הציעו את זה כתחליף בשר בתזונת הצרכנים, ‬
‫אבל הם מעולם לא טענו שיש לזה את אותו טעם‬ ‫כמו של בשר.‬
‫הבורגרים של קוורן הם תחליף טעים לבשר‬
‫ומאוד בריאים.‬
‫ובדיוק כמו המבורגרים אחרים, ‬ ‫אפשר לאכול אותם בכל דרך.‬
‫אפילו מי שמכרו את המוצרים‬ ‫לא היו בטוחים איך לפרסם את טעמם.‬
‫זה נראה כמו הודו.‬
‫זה נראה כמו הודו...‬ ‫-האם יהיה לזה טעם של הודו?‬
‫זה אמור להיות קצת דומה להודו.‬
‫המחסום הפסיכולוגי הוא‬
‫שרוב אוהבי הבשר מצפים שכל תחליף צמחי לבשר‬
‫יהיה גרוע בתור בשר.‬
‫וזה עדיין האתגר הגדול ביותר ‬ ‫עבור החברות האלה:‬
‫ליצור משהו בעל טעם, ריח ותחושה של בשר.‬
‫ללא ספק, השאלה המדעית החשובה ביותר‬ ‫בעולם כרגע היא:‬
‫מה גורם לבשר להיות טעים?‬
‫זה הרבה יותר קשה ממה שחושבים.‬
‫אין מולקולת ריח אחת של בקר.‬
‫כדי לפענח את המתכון, ‬ ‫מדעני אוכל חיממו חתיכות בשר‬
‫ואספו דגימות אוויר מעליהם בזמן שבישלו.‬
‫בקצה השני של הצינורית הזאת יש משפך קטן‬
‫עם אף של מישהו שמחובר אליו.‬
‫והאדם הזה, למשך 45 דקות, יושב שם ומריח.‬
‫מה שהם מריחים הם המרכיבים של מה‬ ‫שגורם לבשר להיות כזה.‬
‫למולקולות שיוצאות ממנו יש ריח של‬
‫סירופ מייפל, גומי שרוף, ‬
‫גפרור שהודלק לאחרונה...‬
‫חיתול מלוכלך, ‬
‫מנטה, פרחי לילך, ‬
‫זיעה, גופרית...‬
‫אבל אחד הדברים המרכזיים שנותנים‬ ‫לבשר אדום את הטעם המובהק?‬
‫זו התרכובת המיוחדת שנמצאת בחיות- ‬ ‫ברזל הם.‬
‫וב-2015, אימפוסיבל פודס פיתחה פטנט‬ ‫על סינתוז ברזל הם במעבדה.‬
‫התוצאה היא דור חדש של תחליפים על בסיס צמחי‬
‫שיש להם טעם ותחושה של בשר, ומדממים כמוהו.‬
‫אבל בעוד שהמרכיבים שלהם נראו בריאים‬ ‫ובעלי כולסטרול אפסי, ‬
‫יש להם בערך את אותה כמות קלוריות‬ ‫כמו בקציצת בקר לא מתובלת, ‬
‫אותן רמות של שומן רווי, ‬
‫ויותר מפי חמש אותה כמות של נתרן.‬
‫אלה לא מזונות בריאים.‬
‫אלה המבורגרים.‬
‫ומשקיעים מהמרים עליהם הרבה, ‬
‫החל מביל גייטס וריצ'רד ברנסון‬
‫ועד לג'יי-זי וקייטי פרי, שאפילו התחפשו‬
‫לאימפוסיבל בורגר באפטר פארטי ‬ ‫של המט גאלה.‬
‫במאי 2019, ביונד מיט חגגו‬
‫את היותם חברת תחליף הבשר הראשונה‬ ‫שיוצאת להנפקה.‬
‫ועד סוף אותו יום, מחיר המנייה קפץ‬ ‫ב-163 אחוזים, ‬
‫משהו שלא קרה מאז שיא הדוט-קום.‬
‫יאמר לזכותה של תנועת הבשר הצמחי‬
‫שאינה מבקשת ממך להתפשר.‬
‫היא מסוגלת לספק לך את אותה חוויה‬
‫ואתה יכול לשרת את מטרותיך המוסריות.‬
‫זו עסקה באמת טובה‬
‫אם אתה יכול לעשות זאת.‬
‫אז אם זה יוכל להיות הבשר‬ ‫שהדור הבא יאכל, ‬
‫האם הם יאהבו אותו?‬
‫את אוהבת המבורגרים צמחוניים?‬
‫הם בסדר.‬
‫אף פעם לא טעמתי כזה.‬
‫אני לא אוהבת ירקות.‬
‫זה טעים, אני די אוהב את זה.‬
‫- המבורגר בקר -‬
‫את אוהבת את זה?‬
‫- אימפוסיבל בורגר -‬
‫אני אוהב את זה.‬
‫יש לו טעם טוב.‬
‫החביב עליי הוא כנראה זה.‬
‫יש לזה טעם כמו של... בקר.‬
‫לא הייתי מנחשת שזה המבורגר צמחוני‬
‫כי היה לו טעם כמו של המבורגר אמיתי.‬
‫אין לזה טעם של המבורגר.‬
‫מה הטעם שלו?‬
‫גזרים.‬
‫אני כל כך רגיל לאכול המבורגרים רגילים, ‬
‫שיהיה די קשה להתרגל להמבורגרים צמחוניים.‬
‫מה אם הייתי אומר לך‬ ‫שההמבורגר האהוב עליך, ‬
‫זה שבאמצע, ‬
‫עשוי כולו מצמחים?‬
‫לא הייתי אוכל את זה שוב בחיים.‬
‫קשה לשנות התנהגות.‬
‫אנשים רבים לא יוותרו על בשר בכזאת קלות.‬
‫אנחנו כל כך רגילים לאכול מזונות מן החי‬
‫שעבור אנשים רבים, יהיה קשה פשוט להפסיק‬ ‫את החשק הזה‬
‫כי אנחנו מתעוררים ומזהים ‬ ‫שהמזונות האלה בעייתיים.‬
‫אז מספר חברות מנסות גישה שונה:‬
‫לייצר בשר חיות מבלי להרוג את החיות.‬
‫אתם מסתכלים על תאי תרנגולת.‬
‫בעוד מספר שבועות, ‬
‫הם יצופו בפירורי לחם ויטוגנו‬ ‫בתוך נגיס כמו זה, ‬
‫אבל התאים האלה לא גדלים בתוך תרנגולת.‬
‫בשר מתורבת לא שונה ‬
‫מבשר רגיל שאנחנו אוכלים‬ ‫במשך עשרות אלפי שנים.‬
‫הוא עשוי מחיה.‬
‫ההבדל היחיד הוא שלא צריך להרוג את החיה.‬
‫המתכון הוא די פשוט. זה בשר.‬
‫למעשה, המתכון די מסובך.‬
‫יש ארבעה מרכיבים עיקריים.‬
‫הראשון הוא תרבית תאים, ‬
‫דגימת רקמה קטנה שנלקחה מגוף ‬ ‫של בעל חיים חי.‬
‫ואז יש את השלד, ‬
‫זה המשטח שאליו נדבקים ‬ ‫תאי השריר המשוכפלים.‬
‫על מנת לגדול, התאים צריכים גם אמצעי גדילה:‬
‫המרק שמכיל חלבונים, ויטמינים, סוכרים ‬ ‫והורמונים‬
‫כדי להזין את התאים בעודם גדלים ומתחלקים.‬
‫ולבסוף, כור ביולוגי:‬
‫סביבה עם טמפרטורה מבוקרת‬ ‫שצורכת חומרי הזנה טריים‬
‫ופולטת פסולת.‬
‫ניתן לחשוב על זה כגוף מלאכותי‬ ‫שבשר יכול לגדול בו.‬
‫בעוד כתשעה שבועות, ‬
‫זה יתפתח מקבוצה קטנה של תאים‬ ‫לחתיכה אכילה של בשר.‬
‫לפי מחקר מוקדם, ‬
‫התהליך הזה עשוי להשתמש בכמחצית מהאנרגיה‬ ‫של ייצור הבקר, ‬
‫חלקיק קטנטן מהקרקע והמים, ‬
‫וצמצום ניכר של פליטות גז החממה.‬
‫אבל שאלת המפתח היא:‬
‫האם זה טעים?‬
‫ב-2013, העולם צפה במבחן הטעימה הראשון ‬ ‫של בשר שגודל במעבדה, ‬
‫ששודר ב-BBC.‬
‫הם אמרו שהיה לזה טעם די דומה לבשר.‬
‫יש טעם די חזק.‬
‫זה קרוב לבשר.‬
‫הוא לא עסיסי עד כדי כך.‬
‫והבדל גדול נוסף הוא שייצור ההמבורגר הזה, ‬
‫שעולה 330,000 דולר, ‬
‫הונדס על-ידי הבחור הזה, ‬
‫הפרמקולוג ההולנדי מארק פוסט.‬
‫רק שש שנים לאחר מכן, הסטארט-אפ של פוסט‬ ‫ "מוסה-מיט" אמר שצמצם עלויות ייצור‬
‫ב-99.997 אחוזים לעשרה דולר בלבד להמבורגר.‬
‫כרגע, עשרות סטארט-אפים של בשר מבוסס-תא‬
‫מתחרים להיות הראשונים שיגיעו לשוק‬
‫מהולנד ועד ישראל וסינגפור, ‬
‫אבל אף אחד מהם לא מצא את המתכון המושלם...‬ ‫עדיין.‬
‫הבעיה הראשונה היא איתור אמצעי הגדילה.‬
‫כרגע, הנוזל שהשתמשו בו היה ‬ ‫נסיוב עוברי של פרה.‬
‫וזו דרך נחמדה יותר לומר‬
‫שנלקח דם מלב של פרה שטרם נולדה, ‬ ‫מה שהרג אותה באופן מיידי.‬
‫חברות בשר מבוסס-תא פועלות לכיוון‬ ‫תחליף על בסיס צמחי, ‬
‫אבל מומחים לא בטוחים מתי ‬ ‫או אם בכלל זה יקרה.‬
‫בעיה נוספת היא מבנה.‬
‫אז בשר טחון הוא ההמבורגר הזה, ‬ ‫נגיס הבשר הזה, ‬
‫ובשר מובנה הוא הסטייק הזה‬
‫והחתיכה השמנה הזאת של הטונה.‬
‫הדברים הטחונים קלים בהרבה.‬ ‫הדברים המובנים הרבה יותר מסובכים.‬
‫זה מצריך סיפוק חומרי הזנה לתאים במרכז הבשר‬
‫כמו שכלים דם עושים בגוף החיה.‬
‫חוקרים עורכים ניסויים בטכניקות שונות‬ ‫כדי לעשות זאת, ‬
‫כמו שימוש במבנה הוורידים של עלה תרד, ‬
‫אך מומחים חושבים שאנחנו מרוחקים לפחות עשור‬
‫מלהצליח לעשות משהו שיהיה דומה‬ ‫לסטייק גדול ועסיסי.‬
‫ואז קיים אלמנט הגועל.‬
‫בסקר שנערך ב-2016,‬
‫אמריקנים רבים אמרו שהם לא מעוניינים‬
‫בלאכול בקביעות בשר שגודל במעבדה.‬
‫וחלקם לא היו אפילו טועמים אותו.‬
‫אתה עדיין אוהב את הרעיון של חתיכת בשר‬ ‫שגודלה במעבדה?‬
‫זה כמעט גורם לי להקיא.‬
‫למה לא לנסות חוויה חדשה?‬ ‫-לא.‬
‫אם הייתי משלם לך 200 יורו?‬ ‫-לא, גם אם תשלם.‬
‫אלף יורו?‬ ‫-לא.‬
‫זה לא נשמע מפתה בכל מקרה, ‬ ‫המבורגר מבחנה מעשה יד אדם. לא.‬
‫אנשים רבים מוצאים את הרעיון ‬ ‫של בשר מבוסס-תא כמגעיל‬
‫אבל רבים חושבים ‬ ‫שגם סוגים שונים של בשר מגעילים.‬
‫גועל הוא מאוד תרבותי, הוא לא מולד.‬
‫כל תרבות בחרה לאכול כמה דברים מן החי.‬
‫יש הרבה הבדלים תרבותיים במה שגורם לגועל.‬
‫בהרבה שפות, ‬
‫השמות שניתנים כדי לתאר בשרים שונים‬
‫יכולים להקל על אכילת החיות הללו.‬
‫השפה עשויה לקרב או להרחיק אותנו ממציאות.‬
‫כשאנחנו בוחנים את השפה ‬ ‫שבה אנו משתמשים סביב בשר, ‬
‫למשל, זה מאוד מעניין.‬
‫אנחנו מסווים את המקור הממשי של הבשר.‬
‫אנחנו לא אומרים פרה, ‬ ‫אלא שאנחנו אוכלים בקר.‬
‫לא נגיד שאנחנו אוכלים חזיר, ‬
‫נגיד בשר לבן.‬
‫אם אתה מתחיל לחשוב על חזיר‬ ‫כשאתה אוכל צלעות חזיר, ‬
‫אתה בדרכך להפוך לצמחוני.‬
‫ולבשר מבוסס-תא אולי יש רק בעיית שמות.‬
‫גדל במעבדה, מבחנה וחוץ-גופי לא נשמעים‬ ‫מגרים במיוחד.‬
‫לכן החברות האלה נלחמות עבור שמות כמו‬
‫בשר מתורבת, נקי או מבוסס-תא, ‬
‫אבל יש אנשים שנלחמים בחזרה.‬
‫ב-2018, מיזורי הפכה למדינה הראשונה בארה"ב‬
‫שאסרה למכור מוצרי מזון תחת השם בשר, ‬
‫אלא אם הם הגיעו מחיה שנשחטה, ‬
‫שהעונש על כך היה עד שנה בכלא.‬
‫באותה שנה, ‬
‫האיחוד האירופי הציע לאסור על תחליפי בשר‬
‫מלפרסם את עצמם עם מילים כמו, ‬
‫סטייק, נקניק או המבורגר.‬
‫ואנשים רבים שמגדלים חיות משק‬
‫מרגישים בלהיטות שבשר מבוסס-תא‬ ‫אינו אותו הדבר.‬
‫צרכנים, שאני פוגשת בנסיעות, ‬ ‫אומרים לי כל הזמן‬
‫שכשהם קונים מוצר במכולת, ‬
‫הם חושבים על מה שאנחנו עושים כמשפחות.‬
‫באדמה, בטיפול באדמה, ‬
‫בטיפול בבקר הזה כל יום.‬
‫הם לא חושבים על‬
‫מישהו שמרכיב כמה קבוצות תאים‬ ‫ומגדל מוצר חדש.‬
‫זה לא בקר.‬
‫אבל כיום, רוב המזון שלנו לא מגיע ישירות‬ ‫מהאדמה לשולחן.‬
‫למעשה, רוב ממה שאנחנו אוכלים התחיל במעבדה.‬
‫כמו כל דבר.‬
‫יוגורט, דגני בוקר.‬
‫גייטורייד.‬
‫רסק תפוחים.‬
‫כל הדברים לשימוש מסחרי התחילו במעבדה.‬
‫אך משהו אינו מסתיים היכן שהתחיל.‬
‫זה לא ייעשה במעבדה, ‬
‫זה ייעשה במתקן ייצור.‬
‫והחיות שאנחנו אוכלים מהונדסות‬ ‫במשך אלפי שנים‬
‫באמצעות הכלאה סלקטיבית, ‬ ‫הפריה מלאכותית, הורמוני גדילה, ‬
‫מחסנים עם בקרת אקלים של 24 שעות, ‬
‫הזנה מועשרת ותרופות.‬
‫בארה"ב, יותר מ-70 אחוז מכל האנטיביוטיקה‬ ‫שנמכרת כל שנה, ‬
‫עוברת כעת לחיות משק.‬
‫אנשים חושבים שתירס או בקר הם טבעיים.‬
‫הם לא, כמובן. ‬ ‫הם מוצרים מבויתים ביותר.‬
‫כמות עצומה של עיבוד אנושי מושקעת בזה.‬
‫טכנולוגיה מאפשרת לנו לאכול חיות‬ ‫בדרך בה אנו עושים זאת כיום, ‬
‫וטכנולוגיה חדשה עשויה להיות הדבר היחיד‬
‫שיוכל לעזור לנו להשביע ‬ ‫את החשק שלנו לבשר בעתיד.‬
‫הסיבה לכך שאנחנו כאן היום‬ ‫היא כי מוצרים מן החי הם מגניבים.‬
‫אבל הם משנים את השטח של כדור הארץ שלנו.‬
‫הם גורמים לווירוסים אפידמיים.‬
‫הם מאיימים על יעילות האנטיביוטיקה שלנו.‬
‫מה שישנה את השוק הוא מה שתמיד משנה ‬ ‫את השוק:‬
‫כסף, ומוצר שאנשים אוהבים.‬
‫זה רק הסיפור של הטכנולוגיה‬
‫ואני יודע שאנשים לא אוהבים לחשוב על אוכל‬ ‫כטכנולוגיה, אבל הוא כן.‬
‫הרעיון של בשר הוא הרבה יותר‬
‫טעון רגשית מהרעיון של טלפון חכם.‬
‫בשר הוא לא רק טעם של חיה.‬
‫בשר הוא זהות, הוא תרבות, ‬ ‫הוא הסיפורים שאנחנו מספרים לעצמנו.‬
‫במשך מאות שנים, ‬
‫חלמנו על עתיד שבו נוכל לאכול בשר ללא חיות.‬
‫בלי ראש... בלי כנפיים.‬
‫הכול בשר!‬
‫אנחנו כבר לא משעבדים חיות לצורכי מזון.‬
‫ראיתם משהו טרי וטעים כמו בשר, ‬
‫אבל כזה שמגובש באופן לא אורגני, ‬
‫מדפוסים שהמשגרים שלנו השתמשו בהם.‬
‫ב-1932,‬
‫אפילו וינסטון צ'רצ'יל חזה:‬
‫"נברח מהאבסורדיות של לגדל תרנגולת שלמה‬
‫כדי לאכול חזה או כנף, ‬
‫על-ידי גידול החלקים האלה בנפרד‬ ‫באמצעים מתאימים."‬
‫רק תחשבו על העולם המודרני.‬
‫איך פתרנו בעיות בטיהור מים.‬
‫יש לנו לוויינים.‬
‫למה שלא נוכל לעשות את זה?‬ ‫והתשובה היא שאנחנו כנראה יכולים.‬
‫תרגום כתוביות: יפעת גריצמן‬